open-index/open-wikipedia-markdown huggingface dataset:
Gran Premio de Austria de 1980

O **Gran Premio de Austria de 1980** foi unha carreira do Campionato do Mundo Fórmula 1 celebrada no Circuíto de Österreichring o 17 de agosto de 1980. Foi a 10ª carreira da tempada de Fórmula Un de . A carreira foi o 13º Gran Premio de Austria e o undécimo que se celebrou en Österreichring. A carreira levouse a cabo sobre 54 voltas ao circuíto de 5´942 quilómetros para unha distancia total de carreira de 321 quilómetros.

A carreira foi gañada polo piloto francés, Jean-Pierre Jabouille pilotando un Renault RE20. A vitoria foi a segunda e última vitoria de Jabouille nun Gran Premio de Fórmula Un. Tamén foron os seus primeiros puntos en máis dun ano desde a súa vitoria anterior no Gran Premio de Francia de 1979. Tamén sería a última vez puntuou na súa carreira. Jabouille gañou por oito décimas de segundo sobre o piloto australiano Alan Jones que pilotaba un Williams FW07B. Terceiro foi o compañeiro de equipo de Jones en Williams, o piloto arxentino Carlos Reutemann.

No circuíto de grande altitude os Renault turbo dominaron a clasificación, René Arnoux logrou a pole por diante de Jabouille, pero Jones liderou na saída, ata que Arnoux pasouno na volta 3. Arnoux entrou en boxes para cambiar os pneumáticos na volta 21 entregando o liderado a Jabouille perseguido de cerca por Jones que case logrou pasalo ao final xa que Jabouille chegou a meta cos pneumáticos esnaquizados.

Detrás de Reutemann, o piloto francés Jacques Laffite foi cuarto no seu Ligier JS11 / 15 co piloto do Brasil Nelson Piquet (Brabham BT49) e o piloto italiano Elio de Angelis (Lotus 81) completando os puntos. Team Lotus participou cun terceiro coche para o debutante piloto británico Nigel Mansell. O futuro campión do mundo retirouse co motor roto logo de 40 voltas e con dolores das queimaduras despois de correr cunha funda empapada en combustible logo dun incidente previo á carreira. O piloto de Alemaña Occidental Jochen Mass non comezou, logo de estrelar o seu Arrows A3 e lesionarse na práctica.

Jones agora avantaxaba a Piquet por once puntos, a Reutemann por 17 e a Laffite por 19. Williams avantaxaba a Ligier no campionato de construtores por 26 puntos e a Brabham por 41.

## Clasificación 
## Líderes por volta 
* Alan Jones 2 voltas (1-2)
* René Arnoux 18 voltas (3-20)
* Jean-Pierre Jabouille 34 voltas (21-54)

## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**:Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Pasaporte da República de Malta

miniatura|Escudo de armas da República de Malta que aparece no pasaporte.

O **pasaporte** é o documento de identidade de recoñecemento dos cidadáns da **República de Malta** para as súas viaxes fóra da Unión Europea e do Espazo Económico Europeo.

As embaixadas da República de Malta ó longo do mundo, teñen a obriga de asistir todas aquelas persoas que estean en posesión o devandito pasaporte, por significar que teñen a cidadanía maltesa

## Caraterísticas
As cubertas do pasaporte maltés respectan os requirimentos da cor da Unión Europea en materia de pasaportes, son de cor vermella borgoña co escudo de Malta no centro, as palabras *UNJONI EWROPEA* en maltés (en galego *Unión Europea*) e debaixo *MALTA* enriba do emblema e a palabra *PASSPORT*, na parte inferior. Os actuais pasaportes son biométricos (e-passport) e poden recoñecerse por un determinado símbolo que aparece no pasaporte.

Este pasaporte non debe ser confundido co Pasaporte da Orde Soberana e Militar de Malta.

## Obtención do pasaporte 
A obtención do pasaporte permítese só aos nacionais da República de Malta, aos seus descendentes, ás persoas nacionalizadas por casamento ou por adopción ou ben por compra.

Coa venda da nacionalidade aos non naturais da illa benefícianse de teren un pasaporte europeo, o que lles permite a entrada a tódolos países da Unión Europea e do Acordo de Schegen. Así mesmo, determinados cidadáns por parte dunha serie de países, benefícianse de pagaren menos impostos ao declaralos na illa en vez de nos seus respectivos países.

Os candidatos terán que pagar 650&nbsp;000€, dos cales 10&nbsp;000€ van para un depósito non reembolsable. Os cónxuxes e fillos menores de 18 anos de idade van pagar 25&nbsp;000 € cada un; os fillos solteiros de 18 a 25 anos e os pais de máis de 55 anos van pagar 50&nbsp;000€ cada un deles. Tamén se aplican outras taxas (7&nbsp;500€ para o solicitante, 5&nbsp;000€ para o cónxuxe, pai e menores de 18 anos, e 3&nbsp;000€ para os menores de 18 anos) e as respectivas taxas de face-lo pasaporte e gravames bancarios de 500€ e 200€ por persoa respectivamente.

Esta petición de "compra-lo pasaporte" foi solicitada por unha media anual de 300 persoas, é dicir, que 300 novas persoas obtiveron a nacionalidade maltesa. O programa dará fin unha vez que se chegue á cota de 1&nbsp;800 pasaportes. As solicitudes foron levadas a cabo por cidadáns de máis de 30 nacionalidades, en especial dos cidadáns da China, Rusia e Emiratos Árabes Unidos.

## Véxase tamén 
### Outros artigos 
* Malta
* Tratado de Schengen
### Ligazóns externas 
* Oficina gobernamental de Pasaportes da República de Malta  
* Rusos, Chinos desexan comprar pasaportes europeos grazas a Malta 
* O pasaporte de ouro de Malta
Cabelo de anxo

[miniatura|*Bayonesa*, un doce de [masa de follado recheo de cabelo de anxo.]]
[miniatura|[Empanada rechea de cabelo de anxo.]]
O **cabelo de anxo** é un doce de aspecto filamentoso, que se elabora coa polpa dalgunhas variedades de cabaza cocida nun almibre. As fibras están acarameladas, e segundo o país e rexión do mundo emprégase a cabaza confeiteira ou caiota (*Cucurbita maxima*), a cidra caiota (*C. ficifolia*) ou a caioteira (*Sechium edule*). En certos países de América Latina acostúmase tamén a facer con manga. Emprégase como recheo de numerosos doces de América Latina e a Península Ibérica (especialmente nas Illas Baleares, Cataluña, e Valencia.

## Características 
O cabelo de anxo elabórase mediante cocedura da polpa dunha cucurbitácea nunha solución ou caldo de azucre moi concentrada (almibre) até se desfacer nunha especie de fíos de cor amarela dourada. En España emprégase especialmente a cidra caiota (*Cucurbita ficifolia*). Adoita empregarse no almibre a mesma cantidade de azucre que de cabaza. Nalgunhas ocasións engádeselle á mestura zume de limón (un medio acedo) e canela para aromatizar.

O doce resultante, que consta de filamentos magros de cor branca transparente ou lixeiramente dourada, emprégase como recheo de pasteis e tortas, por exemplo úsase como recheo de empanadas, roscóns, cocas, ensaimadas mallorquinas, ou empanadillas doces. É frecuente tamén velo en doces elaborados con masa de follado.

## Notas 
## Véxase tamén
Xinecoloxía e obstetricia

**Xinecoloxía e obstetricia** á a especialidade médica  que abrangue os eidos da obstetricia e da xinecoloxía mediante un mesmo programa de formación académica. Esta formación combinada converte os médicos residentes ou  non especializados en expertos no coidado da saúde dos órganos reprodutores femeninos (vaxina, cérvix, vulva, útero, ovarios, trompas e mamas), así coma especialistas no manexo das complicacións obstétricas, mesmo a través de intervencións cirúrxicas.

Nalgúns países esta especialidade coñécese tamén cos nomes de **xinecoobstetricia** ou **tocoxinecoloxía**.

## Notas
## Véxase tamén
### Outros artigos
* Parto
* Doenza de transmisión sexual
### Ligazóns externas
* Federación Internacional de Xinecoloxía e Obstetricia
Alcione (estrela)

**Alcione** (η Tau, η Tauri, Eta Tauri) é un sistema estelar da constelación de Taurus. É a estrela máis brillente do cúmulo aberto das Pléiades, o cal é un cúmulo novo, que se estima que ten menos de 50 millóns de anos. Alcione está a aproximadamente a 400 anos luz da Terra. A súa temperatura é de aproximadamente 13.000 K dándolle unha luminosidade total que é 2.400 veces a do Sol. O seu tipo espectral é B7IIIe que indica as liñas de emisión que están presentes no seu espectro. Coma moitas estrelas Be, Alcyone A ten unha velocidade alta de rotación, de 215&nbsp;km/s, o cal creou un disco gasoso que está en órbita ó redor do ecuador da estrela.

## Sistema Estelar 
Alcione é unha binaria eclípsante, e as súas dúas compoñentes teñen unha separación de 0,031 arcosegundos, ou máis ou menos, a distancia que hai dende o Sol a Xúpiter.

A estrela binaria é orbitada por outras tres compañeiras. **Alcione B** e **Alcione C** son ananas brancas tipo-A de oitava magnitude e están separadas de A por 117 e 181 arcosegundos, respectivamente. **Alcione D** é unha anana branco-amarela do tipo-F, e está separada da súa primaria por unha distancia de 191 arcosegundos. Ten unha magnitude aparente de 8,7. Alcione C está clasificada coma unha variable Delta Scuti e o seu brillo varía da magnitude 8,25 a 8,30 en 1,13 horas.

## Notas 
## Véxase tamén 
### Outros artigos 
* Taurus
* Clasificación estelar
* Estrela Be

### Ligazóns externas 
* Jim Kaler's Stars, University of Illinois:ALCYONE (Eta Tauri)
* Alcyone and the Pleiades
Turismo sexual

[300px|miniatura|[Barrio vermello en Ámsterdam.]]
O **turismo sexual** é a actividade de viaxar, polo xeral a outros países, co propósito de manter relacións sexuais, usualmente con prostitutas. A Organización Mundial do Turismo (*United Nations World Tourism Organization* ou *UNWTO*), dependende da ONU, define o turismo sexual coma "toda viaxe organizada dentro do sector turístico, ou fóra deste sector pero empregando as estruturas e redes deste, co obxectivo primario de efectuar unha relación sexual comercial entre o turista e a poboación residente no país de destino".

Os alicientes para os turistas sexuais poden incluír dende baixos custos dos servizos sexuais no país de destino, así coma facilidades para acceder a ela por ser unha actividade legal, ou mesmo outras particularidades legais ou o acceso á prostitución infantil.

## Leis sobre prostitución no mundo 
O turismo sexual ten calidade de legal ou ilegal en función das leis que existan sobre prostitución no propio país. Xa que logo, o turismo sexual ten categoría de actividade legal en todos aqueles estados onde a prostitución estea regulada e aceptada legalmente.

Ficheiro:Prostitution in North America.png|Prostitución en Norteamérica.
Ficheiro:Prostitution in South America.png|Prostitución en Suramérica.
Ficheiro:Prostitution in Europe.png|Prostitución en Europa.
Ficheiro:Prostitution in Asia.PNG|Prostitución en Asia.
Ficheiro:Prostitution in Africa.PNG|Prostitución en África.
Ficheiro:Prostitution in Australia.png|Prostitución en Australia.

A prostitución tamén é legal en Nova Zelandia, malia o mapa non o amosar.

## O turismo sexual nos documentais 
A turismo sexual está largamente documentado en diversos documentais e series de televisión:
* ''Falang: Behind Bangkok's Smile*, de Jordon Clark (2005), rodado en Tailandia.
* O episodio "Selling Sex in Heaven" (2005) da serie da canle canadense CBC *the Lens*, rodado en Filipinas
* O episodio "The Child Sex Trade" (2003) *Cutting Edge* da canle Channel 4, rodado en Romanía e Italia.
* *My Boyfriend, the Sex Tourist'' (2007), da canle Channel 4, fala do turismo sexual arredor do mundo.

## Véxase tamén 
### Outros artigos 
* Jineterismo cubano.
* Prostitución
* Barrio vermello
Mario León Dorado

**Mario León Dorado**, nado o 16 de marzo de 1974 en Madrid, é un presbítero católico español, prefecto apostólico do Sáhara Occidental dende 2010.

## Traxectoria 
Mario León Dorado naceu o 16 de marzo de 1974. O 24 de setembro de 1996 profesou como membro dos Oblatos de María Inmaculada, e o 2 de xuño de 2001 foi ordenado sacerdote. Cando o seu predecesor Acacio Valbuena Rodríguez se retirou en 2009, con máis de 86 anos, Mario León foi nomeado administrador apostólico da prefectura do Sáhara Occidental.

O 24 de xuño de 2013 o papa Francisco nomeouno prefecto apostólico do Sáhara Occidental.

## Notas 
## Véxase tamén 
### Ligazóns externas 
* Perfil en Catholic-Hierarchy.org
Robert Patrick

**Robert Hammond Patrick, Jr.**, nado o 5 de novembro de 1958 en Marietta, Xeorxia, é un actor estadounidense. É coñecido polo seu traballo no xénero da ciencia ficción e por gañar un Premio Saturn.

É coñecido polos seus papeis secundarios en filmes como *Die Hard 2*, *Terminator 2: O xuízo final* (interpretando ó T-1000), ''Wayne's World*, *O derradeiro grande heroe*, *Fire in the Sky*, *Cop Land*, *The Faculty*, *Walk the Line*, *We Are Marshall*, *Bridge to Terabithia*, *Spy Kids* e *Bandeiras de nosos pais*. Tamén apareceu en varias series de televisión como *The Sopranos*, *The Outer Limits*, *Elvis*, *The Unit*, *The X-Files* (como o Axente Especial John Doggett), *Last Resort* e *From Dusk Till Dawn: The Series''.

## Filmografía 
### Cine 
### Televisión 
### Videoxogos 
## Notas 
## Véxase tamén 
### Ligazóns externas 
*
Provincia de Zonguldak

**Zonguldak**é unha das 81 provincias (en turco: *iller*) nas que está dividida Turquía, situada no norte na rexión (*bölge*) do Mar Negro (*Karadeniz Bölgesi*). Ten unha superficie de , e contaba con  habitantes no ano 2009.

A súa capital é a cidade de Zonguldak.

## Distritos 
A provincia de Zonguldak divídese en seis distritos:
* Alaplı
* Çaycuma
* Devrek
* Ereğli (Heraclea Póntica)
* Gökçebey
* **Zonguldak**

## Notas 
## Véxase tamén 
### Ligazóns externas 
* www.zonguldak.gov.tr
* Páxina da municipalidade de Zonguldak  
* Información meteorolóxica de Zonguldak 

miniatura|300px|dereita|Vista de Zonguldak.
Pedro Boado Sánchez

**Pedro Boado Sánchez**, nado en Quintás (A Barra, Coles) e finado en 1823 no océano Atlántico, foi un político e escritor galego, doutor en leis, de ideoloxía liberal.
## Traxectoria 
miniatura|200px|page=7|*Diálogo entre dos labradores*.
Residía na Coruña en 1814 cando foi denunciado polos absolutistas como un dos liberais máis radicais. Era secretario do xefe político e acababa de ser nomeado maxistrado de Pamplona cando a restauración do absolutismo freou a súa carreira. Participou no pronunciamento constitucional coruñés de 1820. Fundou o *Boletín Oficial de Ourense*, de tendencia liberal. En xuño de 1823 publicou *Diálogo entre dos labradores gallegos afligidos y un abogado instruido, despreocupado y compasivo*,

En xullo marchou exiliado a Porto, morrendo no mesmo ano, nun incendio, cando ía embarcado fuxindo do absolutismo portugués.

## Notas 
## Véxase tamén 
### Bibliografía 
* 
*  (1990). "Motivacións para o emprego da lingua galega na literatura política dos primeiros anos do século XIX" *Grial* 105, pp.&nbsp;35–67.
*  (1991). "Estudio fonético, ortográfico e morfolóxico de textos do prerrexurdimento galego (1805-1837)". Tese. USC.

### Outros artigos 
* Revolución de 1820
* Literatura galega do Prerrexurdimento

### Ligazóns externas 
*  (1997) *O liberalismo coruñés: A segunda xeración (1823-1843)* 
*  (1990): "A imprensa en Ourense. Os talleres de Pazos, producción" en *Porta da aira: revista de historia del arte orensano*, n.º 3.
Lingua lingala

O **lingala** (Ngala) é unha lingua bantú falada na parte noroeste da República Democrática do Congo e en gran parte da República do Congo, así como nalgunhas zonas de Angola e da República Centroafricana. Ten arredor de 10 millóns de falantes.

## Notas 
## Véxase tamén 
### Outros artigos 
* Wikipedia en lingala
### Bibliografía 
* Van Everbroeck, René C.I.C.M. (1985) *Lingala – Malóba ma lokóta/Dictionnaire.* Editions l'Epiphanie. B.P. 724 LIMETE (Kinshasa).
* Edama, Atibakwa Baboya (1994) *Dictionnaire bangála–français–lingála*. Agence de Coopération Culturelle et Technique SÉPIA.
* Etsio, Edouard (2003) *Parlons lingala / Tobola lingala.* París: L'Harmattan. ISBN 2-7475-3931-8
* Bokamba, Eyamba George et Bokamba, Molingo Virginie. Tósolola Na Lingála: Let's Speak Lingala (Let's Speak Series). National African Language Resource Center (30 de maio de 2005) ISBN 0-9679587-5-X
* Guthrie, Malcolm & Carrington, John F. (1988) *Lingala: grammar and dictionary: English-Lingala, Lingala-English.* Londres: Baptist Missionary Society.
* Meeuwis, Michael (1998) *Lingala*. (Languages of the world vol. 261). München: LINCOM Europa. ISBN 3-89586-595-8
* Meeuwis, Michael (2010) *A Grammatical Overview of Lingála*. (Lincom Studies in African Linguistics vol. 81). München: LINCOM Europa. ISBN 978-3-86288-023-2.
* Samarin, William J. (1990) 'The origins of Kituba and Lingala', *Journal of African Languages and Linguistics*, 12, 47-77.
* Bwantsa-Kafungu, ''J'apprends le lingala tout seul en trois mois'''. Centre de recherche pédagogique, Centre Linguistique Théorique et Appliquée, Kinshasa 1982.
* Khabirov, Valeri. (1998) "Maloba ma nkota Russ-Lingala-Falanse. Русско-лингала-французский словарь". Moscow: Institute of Linguistics-Russian Academy of Sciences (соавторы Мухина Л.М., Топорова И.Н.), 384 p.
Emblema da República Democrática do Congo

O **emblema de República Democrática do Congo** cambiou en varias ocasións dende 1997. O actual foi adoptado no 2006 e representa unha cabeza de leopardo, rodeada por un cairo de elefante pola esquerda e unha lanza pola dereita. Baixo o escudo hai tres verbas que son o lema nacional: *Justice, Paix, Travail* (*Xustiza, Paz, Traballo* en francés). Foi adoptado o 18 de febreiro de 2006 polo presidente Joseph Kabila.

O escudo está descrito en detalle na Sección 1, Artigo 1 da Constitución do 2005.

## Escudos históricos 

Ficheiro:Coat of arms of the Congo Free State.svg|Escudo de armas doEstado Libre do Congo (1885–1908)
Ficheiro:Greater Coat of Arms of the Belgian Congo.svg|Escudo de armas do Congo Belga (1908–1960)
Ficheiro:Coats of arms of Zaire (1971-1997).svg|Escudo de armas de Zaire (1971–1997)
Ficheiro:Coat of arms of the Democratic Republic of the Congo (1997-1999).svg|Escudo de armas do Congo (1997–1999)
Ficheiro:Coat of arms of the Democratic Republic of the Congo (1999-2003).svg|Escudo de armas do Congo (1999–2003)
Ficheiro:Coat of arms of the Democratic Republic of the Congo (2003-2006).svg|Escudo de armas do Congo (2003–2006)

## Notas 
## Véxase tamén 
### Outros artigos 
* Bandeira da República Democrática do Congo
Condado de Kent, Delaware

O **condado de Kent** (en inglés **Kent County**) é un dos tres condados do estado de Delaware. Segundo o censo do ano 2010 a súa poboación era de 162.310 habitantes. A súa capital e cidade máis grande é Dover. Foi fundado no ano 1683 e recibe o seu nome polo condado de Kent en Inglaterra.
Condado de Sussex, Delaware

O **condado de Sussex** (en inglés, **Sussex County**) é un dos tres condados do estado de Delaware. No censo do ano 2010 a súa poboación era de 197.145 habitantes. A súa capital atópase na cidade de Georgetown. O primeiro asentamento europeo (neerandés) do estado de Delaware fundouse en 1631 preto da actual vila de Lewes. Porén, o condado de Sussex non se organizou ata 1683.
Oldfield Thomas

**Michael Rogers Oldfield Thomas**, nado o 21 de febreiro de 1858 en Millbrook, Bedfordshire e finado o 16 de xuño de 1929, foi un zoólogo británico especializado en mamíferos.

Foi un dos principais membros da *Sociedade Zoolóxica* de Londres e da *Royal Society*.

As súas investigacións sobre os mamíferos publicáronse na revista da *Sociedade de Historia Natural* de Bombai.

## Traxectoria 
O pai de Michael Rogers Oldfield Thomas era o vigairo de Hillingdon, no condado de Middlesex (que hoxe forma parte do Gran Londres). Oldfield Thomas fixo os seus estudos no *Haileybury College* en Hertford (capital do condado de Hertfordshire). Oldfield era o apelido de solteira da súa nai.

Oldfield pasou parte da súa infancia en Suráfrica, onde o seu pai foi nomeado arcediago na Cidade do Cabo. Alí foi onde se desenvolveu a súa afección pola historia natural, ao ver os insectos da colección da *Table Mountain* ou Montaña da Mesa.

Á súa volta a Inglaterra en 1876, cando tiña 18 anos, Thomas foi empregado da oficina do secretario do British Museum de Bloomsbury, en Londres. Dous anos máis tarde foi transferido ao Departamento de Zooloxía por un curto período como auxiliar do Dr. Albert Günther, nomeado adxunto encargado dos mamíferos, ocupou este cargo até a súa xubilación en 1923.

Durante todo este tempo, Thomas describiu por primeira vez aproximadamente 2.000 novas especies e subespecies de mamíferos, o que o fixo un dos máis importantes especialistas neste grupo de animais do seu tempo. Escribiu máis de 1.000 libros, catálogos e outros documentos.

En 1891 Thomas casou coa herdeira dunha pequena fortuna, o que lle subministrou o diñeiro necesario para contratar a coleccionistas de mamíferos e presentar estes espécimes no museo.

En 1896, cando William Henry Flower tomou o mando da sección, contratou a Richard Lydekker para reestruturar as exhibicións, o que permitiu a Thomas centrarse nos novos espécimes.

Suicidouse en 1929, aos 71 auos, poucos meses despois da morte da súa dona, incapaz de enfrontar a vide se ela.

## Abreviatura 
A abreviatura **Thomas** emprégase para recoñecer a  como autoridade na descrición e taxonomía en zooloxía.

## Algúns taxons descritos por el 
* *Deomyinae* Thomas, 1888
* *Tupaia montana* Thomas, 1892
* *Damaliscus* Sclater e Tomas, 1894 
* *Rhinopithecus brelichi* Thomas, 1903
* *Zaglossus bartoni* Tomas, 1907
* *Miniopterus schreibersii* subsp *chinensis* Thomas, 1908
* *Abrocoma cinerea* Thomas, 1919
* *Thallomys* Thomas, 1920

## Algunhas da especies dedicadas por el 
* *Monodelphis iheringi*, en 1888, a Hermann von Ihering.
* *Muntiacus feae*, con Giacomo Doria en 1889, a Leonardo Fea.
* *Ctenomys azarae*, en 1903, a Félix de Azara.
* *Microtus cabrerae*, en 1906, a Ángel Cabrera Latorre.
* *Otomops wroughtoni*, en 1913, a Robert Charles Wroughton.

## Notas 
## Véxase tamén 
### Bibliografía 
* John Edwards Hill (1990): "A memoir and bibliography of Michael Rogers Oldfield Thomas, F.R.S.", *Bulletin of the British Museum (Natural History), Historical Series*, **18** (1): 25-113. Ver en liña
Gran Premio dos Países Baixos de 1980

O **Gran Premio dos Países Baixos de 1980** foi unha carreira de automobilismo de Fórmula Un, celebrada o 31 de agosto de 1980 no circuíto de Zandvoort. Foi a undécima carreira da tempada de Fórmula Un de . Foi o 29º Gran Premio dos Países Baixos. A carreira levouse a cabo sobre 72 voltas ao circuíto de 4´252 quilómetros para unha distancia total de carreira de 306 quilómetros.

## Resumo da carreira 
A carreira foi gañada polo piloto brasileiro, Nelson Piquet pilotando un Brabham BT49. A vitoria foi a segunda de Piquet nun Gran Premio de Fórmula Un que lograra a súa primeira vitoria a principios dese mesmo ano no Gran Premio do oeste dos Estados Unidos de 1980. A vitoria confirmou a Piquet como a principal ameaza para Alan Jones para acadar á coroa do campionato do mundo. Piquet gañou por doce segundos sobre o francés René Arnoux que pilotaba un Renault RE20. A menos de medio segundo detrás, terceiro, foi outro piloto francés Jacques Laffite (Ligier JS11 / 15).

O circuíto fora modificado por segunda vez en dous anos coa chicane da recta de atrás endurecida significativamente. Había varias combinacións novas. Alfa Romeo participou cun segundo coche, logo da morte de Patrick Depailler un mes antes, para o veterano italiano Vittorio Brambilla. Geoff Lees correu no segundo Ensign N180 e Jochen Mass regresou logo dunha lesión nun Arrows A3. O retorno de Mass resultou ser prematuro e tivo que retirarse. O piloto de probas de Tyrrell Racing Mike Thackwell colleu o coche na cualificación, pero fracasou no seu intento de ser o piloto máis novo en participar nunha carreira de Fórmula Un.

Jones acelerou desde a segunda fila da grella para liderar ata que entrou en boxes cos faldróns danados. Laffite pronto pasou a Arnoux antes de que ambos foron adiantados por Piquet. A última hora da carreira Arnoux recuperou o segundo lugar. Detrás de Laffite, o segundo Williams FW07B de Carlos Reutemann terminou cuarto por diante de Jean-Pierre Jarier (disputaba o seu Gran Premio número 100) no Tyrrell 010 supervivente, logo de que Derek Daly estrelarase, logo dun fallo dos freos. O mozo novato Alain Prost logrou o último punto debutando no novo McLaren M30.

Jones foi undécimo tres voltas por detrás, o seu campionato corría agora un perigo real con Piquet a dous puntos. Reutemann batallaba pola terceira praza cun punto máis que Laffite e tres sobre Arnoux. Williams tiña a man o trofeo de construtores, lideraba sobre Ligier por 25 puntos e Brabham por 35 o compañeiro de Piquet practicamente non proporcionou ningún punto para o campionato de construtores.

## Clasificación 
## Líderes por volta 
* **Líderes por volta**:
** Alan Jones 1 volta (1)
** René Arnoux 1 volta (2)
** Jacques Laffite 10 voltas (3-12)
** Nelson Piquet 60 volta (13-72)

## Posicións logo da carreira 
;Clasificación do campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas
Novosibirsk

**Novosibirsk** (en ) é unha cidade rusa, capital administrativa do óblast de Novosibirsk. 

## Poboación 
É a terceira cidade máis poboada do país despois de Moscova e San Petersburgo, con 1.547.910 habitantes segundo o censo de 2014. A aglomeración urbana xa conta aproximadamente cuns 1.900.000 habitantes.

## Orixe histórica 
Foi fundada no 1893. O emperador Alexandre III de Rusia comezou a construción do ferrocarril Transiberiano. Considerouse que o ferrocarril cruzaría o río Obi preto da antiga cidade de Kolyvan, pero finalmente decidiuse que se construíse unha ponte na cidade de Krivoschokovo. Serían necesarios moitos homes para construír esta ponte, e iso deu paso ao crecemento do asentamento de Novonikoláyevsk, como antes se chamaba a cidade de Novosibirsk, polo que se converteu nos anos seguintes nunha das cidades máis grandes da parte asiática de Rusia.

Grazas ao intercambio e florecemento de novos negocios, a vila converteuse nunha gran cidade; Novonikolayevsk recibiu oficialmente o status de cidade en decembro de 1903.

## Situación e superficie 
A cidade conta cunha superficie duns 506,67&nbsp;km² e divídese en 10 distritos administrativos.

## Transportes 
A cidade conta co Aeroporto Internacional de Novosibirsk e un sistema do metro inaugurado no 1986, de dúas liñas. O emperador Alexandre III creou unha vía férrea que une a rexión de Siberia co resto do país; iso deu comezo á construción do ferrocarril Transiberiano.

A distancia desde Novosibirsk até Moscova é duns 3.191 quilómetros. 

## Notas 
## Véxase tamén 
* Transiberiano
* Río Obi

### Ligazóns externas 
* Páxina oficial da cidade
Eirín

O topónimo **Eirín** pode referirse a:

;En Galiza
***Eirín**, lugar da parroquia de Santa María de Caldas de Reis, no concello de Caldas de Reis.

Amais, como apelido pode referirse a:

***José Antonio Landín Eirín**, médico e político galego (n. 1948).

## Véxase tamén
### Outros artigos
Oncoloxía

A **oncoloxía** (do grego *onkos*, "masa ou tumor"; e -*logos-*, "estudo de") á a especialidade médica que estuda e trata os tumores, tanto beningnos coma malignos, malia que con especial énfase nos malignos, isto é, o cancro. Os médicos desta especialidade denomínanse oncólogos.

A oncoloxía non só se ocupa do diagnóstico e tratamento do cancro, senón que é responsábel do seguimento ou control dos doentes que superaran o cancro, do *screening* ou cribaxe dos cancros máis frecuentes na poboación ou os coidados paliativos en pacientes con cancro terminal.

[miniatura|Doente de cancro sendo tratada con [docetaxel, un fármaco quimioterápico.|centro]]
## Notas 
## Véxase tamén 
### Outros artigos 
* Quimioterapia
* Radioterapia
### Ligazóns externas 
* European Society for Medical Oncology
José Rey

Co nome de **José Rey** podemos referirnos a:

***José Rey González**, mestre e poeta galego (1874-1957).
***José Rey Otero**, futbolista galego (n. 1923).
***José Benigno Rey Rodríguez**, coñecido como **Pepe Rei**, xornalista galego (n. 1947).
***José Luis Rey Pousada**, futbolista galego (n. 1957).
***José Manuel Rey Varela**, avogado e político galego (n. 1975).
Tramontana

A **tramontana** (do latín: *transmontanus-i*, "máis aló das montañas", en catalán: *tramuntana*) é un vento forte e frío do norte, de orixe polar, que usa o Macizo Central francés e os Pireneos como zona de aceleración. É moi habitual na rexión francesa do Rosellón, na comarca catalá do Empordán e na illa de Menorca. Ten acadado refachos de máis de 200&nbsp;km/h.

## Galería de imaxes 

Port Leucate (Aude), Clouds.jpg|Nubes moldeadas pola tramontana en Port-Leucate (Aude, Francia)

## Véxase tamén 
*A tramontana en ggweather.com 
*Rosa dos ventos no sitio web da Generalitat de Catalunya
Antonio Alfageme del Busto

**Antonio Alfageme del Busto**, nado en Vigo o 28 de decembro de 1916 e finado na mesma cidade o 20 de abril de 1974, foi un empresario galego.

## Traxectoria 
Fillo de Hermenegildo Alfageme Fernández e mais de Rita del Busto Fonte, irmán de Braulio, Hermenegildo e Bernardo. Sucedeu á fronte de Conservas Alfageme o seu pai tras a morte deste en febreiro de 1962. Foi presidente da Unión de Fabricantes de Conservas de Galicia e cónsul honorario de Chile. En febreiro de 1958 foi elixido presidente da Federación Española Sindical de Buques de Pesca. Foi presidente da Junta de Obras del Puerto de Vigo (1960-1968). Foi presidente do Real Club Celta de Vigo entre 1958 e 1959.

Apareceu apuñalado o 20 de abril de 1974 na súa oficina de Vigo. Aínda que oficialmente o asasinato foi atribuído a Francisco Rodríguez Rodríguez, o marido da súa presunta amante, algúns investigadores relacionan a súa morte co caso Reace.

## Recoñecementos 
* Grande Oficial da Orde de Bernardo O'Hihhins.

* Cabaleiro da Orde Militar do Templo de Xerusalén.
* Medalla ao Mérito no Traballo (1972).

## Vida persoal 
Casou con Montserrat Fontanals Pujadas, tivo cinco fillas.
## Notas 
## Véxase tamén 
### Bibliografía 
* 
### Outros artigos
**Unha historia que non vou contar*
### Ligazóns externas 
* "Adiós a un coloso de la conserva", *Faro de Vigo*, 21 de novembro de 2010 .
A Estibada, Belesar, Baiona

** A Estibada** é un lugar da parroquia de Belesar, no concello pontevedrés de Baiona. Segundo o IGE en 2013 tiña 93 habitantes (43 homes e 50 mulleres).

## Lugares e parroquias 
### Lugares de Belesar 
### Parroquias de Baiona 
## Notas
Condado de New Castle, Delaware

O **condado de New Castle** (en inglés **New Castle County**) é un dos tres condados do estado de Delaware. No censo do ano 2010 tiña unha poboación de 538.479 habitantes, sendo o condado máis poboado do estado. A súa capital está na cidade de Wilmington. Recibe o seu nome da cidade inglesa de Newcastle.
A Estibada

O topónimo **A Estibada** pode referirse a:

;En Galiza
***A Estibada**, lugar da parroquia de Belesar, no concello de Baiona;
***A Estibada**, lugar da parroquia de Pradeda, no concello de Carballedo;
***A Estibada**, lugar da parroquia de Castelo, no concello de Cervo;
***A Estibada**, lugar da parroquia de Rúa, no concello de Cervo;
***A Estibada**, lugar da parroquia de Salcidos, no concello da Guarda;
***A Estibada**, lugar da parroquia de Petelos, no concello de Mos;
***A Estibada**, lugar da parroquia de Arcos, no concello de Ponteareas;
***A Estibada**, lugar da parroquia de San Tomé de Recaré, no concello do Valadouro.

## Véxase tamén
### Outros artigos
***As Estibadas**, lugar da parroquia de Atás, no concello de Cualedro;
***Estibadiña**, lugar da parroquia de Fiopáns, no concello da Baña.
Víbora

As **víboras**, **viperinos** ou **áspides** (**Viperinae**) son unha subfamilia de serpes pezoñentas das que existen diversas especies, de cores nas que predominan as pardas e cinsentas, xeralmente cun debuxo dorsal en zigzag, coa cabeza de forma triangular, ollos con meniña vertical e dous dentes ocos cos que inocula veleno. Xunto cos crótalos (subfamilia Crotalinae), forman a familia dos vipéridos (Viperidae).

Son famosas pola súa pezoña, probabelmente o veleno máis potente entre os animais presentes en Europa; son tamén os animais máis perigosos de Galicia. Durante as guerras púnicas lanzábanse aos buques inimigos no curso das batallas navais, e, até o século XVII, o seu uso como pezoña nos banquetes foi un xeito usual de eliminar os rivais políticos.

## Características 
Son moi velenosas e caracterízanse por pusuíren un par de caninos longos e ocos na parte dianteira da queixada superior. Estes caninos retráense contra o padal cando a boca está fechada e cando esta abre, póñense axiña en posición de atacar a presa, para inxectar un veleno mortal que ataca o sangue e os tecidos.

A cabeza triangular e larga das víboras está cuberta de escamas e os ollos teñen a meniña vertical. A maioría das víboras paren ás súas crías no interior do corpo, é dicir, son ovovivíparas.

## Distribución 
As víboras viven en todo o mundo pola súa gran facilidade de adaptación ao medio, agás Australia, Madagascar e outras illas, e a maioría delas son naturais de África aínda que algunhas tamén se poden atopar en América do Sur.

## Especies 
Entre as moitas especies de víboras europeas en Galicia pódense atopar as seguintes:
* Áspide europeo (*Vipera aspis*), a máis velenosa das galegas. 
* Víbora de Seoane (*Vipera seoanei*), común en Galicia, tamén na cornixa cantábrica.
* Víbora fociñuda (*Vipera latastei*), menos común en Galicia.

O uso de soro antipezoñoso (antiofídico) en España e Portugal non é recomendábel agás en casos realmente necesarios e sempre so consideración médica e nun hospital.

## A víbora na cultura popular galega 
Vítor Vaqueiro conta que os mariñeiros de Tomiño, no Baixo Miño, pretendían asegurar unha boa pesca levando na barca unha víbora. Para evitar o risco de picadura, metíana nunha cana que tapaban cunha rolla, e alimentábana con leite que lle daban por un buratiño practicado nesa rolla. 

## Notas 
## Véxase tamén 
### Bibliografía 
* VAQUEIRO, Vítor: *Mitoloxía de Galiza. Lendas, tradicións, maxias, santos e milagres*, Galaxia, Vigo 2011, 506-507.

### Outros artigos 
* Pezoña
Condados de Massachusetts

Esta é unha lista dos 14 condados do estado de Massachusetts. Massachusetts aboleu oito deles, deixando cinco cun goberno de nivel local (Barnstable, Bristol, Dukes, Norfolk, Plymouth) e un, Nantucket, cun goberno combinado condado/cidade.

## Condados 
 |}

## Notas
Víbora fociñuda

A **víbora fociñuda** (***Vipera latasti*** ou ***Vipera latastei***) é unha especie de víbora presente na Península Ibérica e no norte do Magreb. Pode acadar os 70 cm de lonxitude. É a víbora máis frecuente na Península Ibérica, abarcando todo o territorio agás o extremo norte e os Pireneos. É rara en Galicia, sendo substituída pola víbora de Seoane.

É a que conta coa pezoña menos tóxica das tres especies presentes na Península Ibérica, e aínda que a súa chantada non é mortal, cómpre de asistencia sanitaria para un tratamento axeitado, e se fose realmente necesaria, a aplicación dun soro antipezoñoso ou antiofídico. Boscá (1878) describiuna coma *Vipera latasti*, aínda que no pé da figura do seu traballo denomínaa *Vipera latastei*. O ano a seguir o propio Boscá (1879), utilizou a combinación *Vipera latastei*, o que foi considerado unha emenda xustificada (McDiarmid et al., 1999). Pola súa banda David e Ineich (1999) consideran que son os primeiros revisores e elixen *V. latastei*. Porén, Alonso-Zarazaga (1998) e Montori et al. (2005) consideran que o uso de *V. latastei* por Boscá en 1879 é un lapso e que debería utilizarse *V. latasti*, nome que ten sido utilizado por varios autores.

## Subespecies 
Conta con dúas subespecies:
* *Vipera latasti latasti* ou *Vipera latastei latastei*, (**Boscá**, 1878). 
* *Vipera latastei gaditana* ou *Vipera latastei gaditana*, **Saint Girons**, 1977.

## Notas 
## Véxase tamén 
### Outros artigos 
* Lista de réptiles de Galicia
### Ligazóns externas 
* [Imaxes de víbora fociñuda en *Biodiversidad Virtual*](http://www.biodiversidadvirtual.org/reptiles/Vipera-latastei-Bosca-1878-(60).-cat206.html)
Condado de Berkshire, Massachusetts

O **condado de Berkshire** (en inglés **Berkshire County**) é un condado do estado de Massachusetts. Segundo o censo do ano 2010 a súa poboación era de 131.219 habitantes. A súa capital e cidade máis grande é Pittsfield. O condado fundouse en 1761 e foi abolido no ano 2000.

As montañas Berkshire están centradas no condado, e este é moitas veces nomeado sinxelamente como as Berkshires. Na actualidade o condado existe unicamente como rexión xeográfica histórica, e non ten goberno.
Alexa Internet

**Alexa Internet, Inc.** e unha subsidiaria da compañía Amazon.com con sede en California. E coñecida por operar no sitio web alexa.com que prove información acerca da cantidade de visitas que recibe un sitio web e as clasifica. Alexa recolle información dos usuarios que teñen instalado Alexa Toolbar, que lles permite xerar estatísticas acerca da cantidade de visitas e dos enlaces relacionados.

Alexa tamén proporciona unha gráfica onde se pode apreciar o crecemento/decrecemento das visitas a unha páxina web, ademais de información diaria (só das 100.000 primeiras páxinas da clasificación), media semanal e media nos últimos 12 meses.

## Historia 
Alexa Internet foi fundada en 1996 por Brewster Kahle e Bruce Gilliat. O nome foi escollido en homenaxe á Biblioteca de Alexandría, trazando un paralelo entre o maior coñecemento da antigüidade e o potencial de Internet.

## Notas 
## Véxase tamén 
### Ligazóns externas 
*alexa.com 
*páxinas web galegas máis visitadas
Vipera

***Vipera*** é un xénero de serpes da familia Viperidae integrado por diversas víboras pezoñentas amplamente estendidas pola rexión paleártica (Europa, norte de Asia e a África mediterránea).

A chantada de víboras poden provocar a morte da vítima, ás veces incluso de persoas. A víbora é o único animal realmente perigoso de Galicia.

## Especies 
[thumb|240px|*[Vipera palaestinae*]]
Segundo *The Reptile Database*:
* *Vipera albicornuta* Nilson e Andrén, 1985 
* *Vipera albizona* Nilson, Andrén e Flärdh, 1990 
* *Vipera altaica* Tuniyev, Nilson e Andrén, 2010
* *Vipera ammodytes* (Linnaeus, 1758) 
* *Vipera aspis* (Linnaeus, 1758), áspide europeo, presente en Galicia.
* *Vipera barani* Böhme e Joger, 1984 
* *Vipera berus* (Linnaeus, 1758) 
* *Vipera bornmuelleri* Werner, 1898 
* *Vipera bulgardaghica* Nilson e Andrén, 1985 
* *Vipera darevskii* Vedmederja, Orlov e Tunyev, 1986 
* *Vipera dinniki* Nikolsky, 1913 
* *Vipera kaznakovi* Nikolsky, 1909 
* *Vipera latasti* Bosca, 1878, Víbora fociñuda, rara en Galicia. 
* *Vipera latifii* Mertens, Darevsky e Klemmer, 1967 
* *Vipera lotievi* Nilson, Tuniyev, Orlov, Hoggren e Andrén, 1995 
* *Vipera magnifica* Tuniyev e Ostrovskikh, 2001
* *Vipera monticola* Saint-Girons, 1954 
* *Vipera nikolskii* Vedmederja, Grubant e Rudayeva, 1986 
* *Vipera olguni* Tuniyev, Avcı, Tuniyev, Agasian e Agasian, 2012
* *Vipera orlovi* Tuniyev & Ostrovskikh, 2001
* *Vipera palaestinae* Werner, 1938 
* *Vipera pontica* Billing, Nilson e Sattler, 1990 
* *Vipera raddei* Boettger, 1890 
* *Vipera seoanei* Lataste, 1879, Víbora de Seoane, presente en Galicia. 
* *Vipera ursinii* (Bonaparte, 1835) 
* *Vipera wagneri* Nilson e Andrén, 1984 
* *Vipera xanthina* (Gray, 1849)

## Notas 
## Véxase tamén 
### Bibliografía 
*
Bragadela, Mougás, Oia

**Bragadela** é un lugar da parroquia de Mougás, no concello pontevedrés de Oia, na comarca do Baixo Miño. Segundo o IGE, en 2022 tiña 51 habitantes (25 homes e 26 mulleres).

## Lugares e parroquias 
### Lugares de Mougás 
### Parroquias de Oia 
## Notas 
## Véxase tamén 
### Outros artigos 
* Lugares de Oia
William Ogilby

*Non cofundir con James Douglas Ogilby*.

**William Ogilby**, nado en 1808 e finado en 1873, foi un *barrister* e naturalista irlandés.

## Traxectoria 
Diplomado no Trinity College de Cambridge.

Foi secretario honorario da *Zoological Society of London* desde 1839 até 1846, función que abandonou ao ser nomeado maxistrado no Condado de Tyrone, en Irlanda.

Describiu numerosas especies provenientes de expedicións en Europa e das colonias británicas na revista *Magazine of Natural History*.

O seu amigo Leonard Jenyns (1800-1893) describiu nos *Anales de Historia Natural* as especies de Ogilby recolleitas en Alemaña.

## Abreviatura 
A abreviatura **Ogilby** emprégase para recoñecer a William Ogilby como autoridade na descrición e taxonomía en zooloxía.

## Véxase tamén 
### Bibliografía 
* Gordon R. McOuat (1996): "Species, Rules and Meaning: The Politics of Language and the Ends of Definitions in 19th Century Natural History", *Studies in History and Philosophy of Science*, **27** (4): 473-519.
Dicionario biográfico de Galicia

O ***Dicionario biográfico de Galicia***, en tres volumes, foi publicado a partir de novembro de 2010 por Ir Indo Edicións.

## Descrición 
Con máis de 4.100 biografías de galegos de todos os tempos, o dicionario defínese coma unha ferramenta de consulta para facer máis doado o traballo a escolares e profesionais no emprego do galego.

O texto presentase a dúas columnas e leva pequenas fotografías, sempre en branco e negro. Agrúpase en tres tomos, cada un deles cun índice alfabético ao final, incluíndo preto de cincocentas entradas de mulleres:

* Tomo I, publicado en 2010. Ten 1.168 entradas: de *Abad Abad, Manuel* a *Docampo Reguengo, Miguel*
* Tomo II, publicado en 2011. Ten 1.444 entradas: de *Docobo Durántez, José Ángel* a *Moreiras Collazo, Eduardo*
* Tomo III, publicado en 2011. Ten 1.503+24 entradas: de *Moreiras Montero, Juan Miguel* a *Zumalave Caneda, Maximino*

Nas páxinas 322-333 do Tomo III inclúese un anexo do Tomo I, con 24 entradas, que comeza con Abad Vidal, Xosé e remata con Díaz García, Juán Ramón.

## Crítica 
Na obra non aparecen os reis de Galicia, nin outros persoeiros relevantes como Aurelio Aguirre, Álvaro Cunqueiro, Luís Amado Carballo, Gonzalo López Abente, Marcial Valladares ou Fermín Penzol e si persoeiros que non teñen relación con Galicia como o tirano Polícrates de Samos, o poeta Simónides (de Samos) ou o pintor francés Léon Bonnat, nado na Baiona francesa.

As entradas aparecen ordenadas segundo o nome completo e non polo máis coñecido. Por exemplo, non se atopa sa entradas *"Castelao"*, *"Reixa, Antón"*, *"Risco, Vicente"* ou *"Ana Kiro"* senón *"Rodríguez Castelao, Afonso Daniel Manuel"*, *"Rodríguez Reixa, Antón"*, *"Martínez-Risco Agüero, Vicente"* e *"María Dolores Casanova González"*. En ocasións non se respecta a orde alfabética (p. ex. en *Martínez Salazar, Andrés*, p.&nbsp;279). Así mesmo, os nomes de pía aparecen galeguizados.

## Notas 
## Véxase tamén 
### Bibliografía 
* ''Dicionario biográfico de Galicia: Tomo I, Tomo II e Tomo III

### Outros artigos 
* Enciclopedia Galega Universal

### Ligazóns externas 
* [http://books.google.es/books?id=7q-KXwAACAAJ&dq=bibliogroup:%22Dicionario+biogr%C3%A1fico+de+Galicia%22&hl=gl&sa=X&ei=qzldVPKXOcjmavqngtAK&ved=0CCAQ6AEwAA ] en Google Books.
Condado de Middlesex, Massachusetts

O **condado de Middlesex** (en inglés **Middlesex County**) é un condado do estado de Massachusetts. Segundo o censo do ano 2010 a súa poboación era de 1&nbsp;503&nbsp;085 habitantes, sendo o 23º condado máis populoso dos Estados Unidos e o primeiro de Nova Inglaterra. Para propósitos administrativos o condado organízase en dúas rexións, Middlesex-North coa capital en Lowell, e Middlesex-South coa capital en Cambridge.

O goberno do condado aboliuse en 1997, pero os seus límites continúan describindo un distrito do estado par xurisdicións xudiciais e para outros propósitos administrativos, como un indicador para as eleccións.
Middlesex (homónimos)

**Middlesex** é un antigo condado do sur de Inglaterra.

## Lugares 
### Canadá
*Condado de Middlesex, Ontario

### Xamaica
*Condado de Middlesex, Xamaica

### Estados Unidos
*Middlesex, New Jersey
*Middlesex, Nova York
*Middlesex, North Carolina
*Middlesex, Vermont
*Condado de Middlesex, Connecticut
*Condado de Middlesex, Massachusetts
*Condado de Middlesex, Nova Jersey
*Condado de Middlesex, Virxinia
Condado de Barnstable, Massachusetts

O **condado de Barnstable** (en inglés **Barnstable County**) é un condado do estado de Massachusetts. Segundo o censo do ano 2010 tiña unha poboación de 215.888 habitantes. A súa capital atópase en Barnstable. O condado está formado polo cabo Cod e as illas asociadas a el.

O condado de Barnstable formouse como parte da Colonia de Plymouth o 2 de xuño de 1685, incluíndo os pobos de Falmouth, Sandwich e outros situados ao leste e norte do cabo Cod. A Colonia de Plymouth fusionouse na Provincia de Massachusetts Bay en 1691.
Death Note (filme de 2006)

é un filme xaponés dirixido por Shusuke Kaneko que se estreou no 2006. Baséase na serie de manga *Death Note* (e no posterior anime) de Tsugumi Ōba e Takeshi Obata. A historia céntrase nun estudante universitario que decide purgar o mundo da maldade coa axuda dun caderno sobrenatural que mata a calquera persoa cuxo nome estea escrito nel. Foi producido por Nippon Television e distribuído por Warner Bros. Pictures Japan.

A segunda parte do filme tamén se estreou no 2006 baixo o nome de *Death Note: The Last Name*. Un spin-off dirixido por Hideo Nakata, titulado *L: Change the World*, foi estreado o 9 de febreiro de 2008.

## Personaxes 
## Notas 
## Véxase tamén 
### Outros artigos 
### Ligazóns externas 
*
Emblema de Paquistán

O **emblema de Paquistán** foi adoptado en 1954 e simboliza a fundación ideolóxica de Paquistán, a base da súa economía, a súa herdanza cultural e os seus principios.

## Outros emblemas 

Ficheiro:Emblem of the Supreme Court of Pakistan.svg|Emblema da Corte Suprema
Ficheiro:Emblem of the Federal Shariat Court of Pakistan.svg|Emblema da Corte Federal
Ficheiro:Emblem of the Oil and Gas Regulatory Authority of Pakistan.svg|Emblema da Autoridade Reguladora de Petróleo e Gas
Ficheiro:Coat of arms of Khyber Pakhtunkhwa.svg|Emblema de Khyber Pakhtunkhwa
Ficheiro:Coat of arms of Sindh Province.svg|Emblema de Sind
Ficheiro:Coat of arms of Punjab.svg|Emblema do Panxab
Ficheiro:Coat of arms of Balochistan.svg|Emblema de Baluchistán
Ficheiro:Coat of arms of FATA.svg|Emblema das Áreas Tribais

## Notas 
## Véxase tamén 
### Outros artigos 
* Bandeira de Paquistán
Nicolao I

*Nicolao I (820–867), Papa da Igrexa católica entre 858 e 867.
*Nicolao I de Rusia (1868–1918), tsar de Rusia, entre 1825–1855.
Nizhnii Novgorod

**Nizhnii Novgorod** (en ) é unha cidade da parte europea de Rusia, centro económico e cultural da rexión do Volga-Vyatka e tamén a capital administrativa do Óblast de Nizhnii Novgorod e do Distrito Federal do Volga. 

## Xeografía 
Segundo o censo da poboación do 2010, conta cuns 1,25&nbsp;millóns de habitantes. Representa a quinta maior cidade da Federación Rusa, despois de Moscova, San Petersburgo, Novosibirsk e Ekaterimburgo, e a terceira da súa parte europea.

## Historia 
Do 1932 ata 1990 o nome da cidade foi **Gorkii** (Горький) grazas ao escritor Maksim Gorkii nacido na cidade. O físico Alexander Sergeev, presidente da Academia Rusa de Ciencias entre 2017 e 2022, tamén naceu en Gorkii.

A cidade estivo cerrada ao turismo durante unha boa parte da era soviética, ata os principios dos 1990. 

Tamén posúe un antigo centro conservado e moitos monumentos históricos, arquitectónicos e culturais únicos recoñecidos pola UNESCO grazas ao valor histórico e cultural que posúen.

## Notas 
## Véxase tamén 
### Ligazóns externas 
* A páxina oficial da cidade
Tsugumi Ōba

é o pseudónimo dun artista de manga xaponés. É coñecido por ser o autor da serie *Death Note* xunto co ilustrador Takeshi Obata dende 2003 a 2006, que vendeu 26,5 millóns de volumes. A segunda serie de ambos, *Bakuman.* (2008–2012), tamén tivo éxito, con máis de 15 millóns de volumes vendidos. No 2014, colaborou co creador de *My Little Monster*, Robico, para o *one-shot* *Skip! Yamada-kun*.

A súa identidade real permanece en segredo. Ten citado a Shotaro Ishinomori, Fujiko Fujio e Fujio Akatsuka como creadores manga que o inspiraron fortemente. Como se detalla no espazo do escritor reservado no comezo de cada volume de *Death Note*, Ōba colecciona cuncas de té e desenvolve os argumentos dos seus mangas mentres sostén os seus xeonllos sentado nunha cadeira, dun xeito semellante a como fai a personaxe de L, un dos principais da serie.

## Traballos 
* con Takeshi Obata (2003–2006) 
*  con Takeshi Obata (2008–2012)
*  con Robico (2014)

## Notas
Urgal, Belesar, Baiona

**Urgal** é un lugar da parroquia de Belesar, no concello pontevedrés de Baiona. Segundo o IGE, no ano 2013, tiña 435 habitantes (207 homes e 228 mulleres).

## Lugares e parroquias 
### Lugares de Belesar 
### Parroquias de Baiona 
## Notas